नई दिल्ली : महाराष्ट्र के यवतमाल जिले में अवनि नाम की बाघिन की हत्या का मामला गर्माता जा रहा है. अवनि को पिछले शुक्रवार को महाराष्ट्र के मंत्री के कहने पर एक शिकारी ने मार दिया था. इसके बाद इस मुद्दे पर केंद्र में मंत्री मेनका गांधी के सुर तीखे होते जा रहे हैं. उन्होंने महाराष्ट्र में बीजेपी सरकार के मंत्री सुधीर मुनगंटीवार को हटाने के लिए मोर्चा खोल दिया है. इससे पहले भी उन्होंने इस घटना के बाद मंत्री की तीखी आलोचना की थी. इसके बाद मुनगंटीवार ने कहा था कि कहा कि अवनि को अंतिम विकल्प के तौर पर गोली मारी गयी क्योंकि उसे शांत करने के सारे प्रयास विफल हो गये थे और उसने अधिकारियों पर हमला कर दिया था.